title: Rozhodnutie Rady z 9. apríla 2014, ktorým sa menia prílohy I, II a III k rozhodnutiu 2011/432/EÚ o schválení Haagskeho dohovoru z 23. novembra 2007 o medzinárodnom vymáhaní výživného na deti a iných členov rodiny v mene Európskej únie

text:
               16.4.2014

               SK

               Úradný vestník Európskej únie

               L 113/1

         ROZHODNUTIE RADY
   z 9. apríla 2014,
   ktorým sa menia prílohy I, II a III k rozhodnutiu 2011/432/EÚ o schválení Haagskeho dohovoru z 23. novembra 2007 o medzinárodnom vymáhaní výživného na deti a iných členov rodiny v mene Európskej únie
   (2014/218/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 81 ods. 3 prvý pododsek v spojení s článkom 218 ods. 6 druhým pododsekom písm. b) a článkom 218 ods. 8 druhým pododsekom prvou vetou,
   so zreteľom na návrh Európskej komisie,
   so zreteľom na stanovisko Európskeho parlamentu (1),
   keďže:

               (1)

               Príloha I k rozhodnutiu Rady 2011/432/EÚ (2) obsahuje vyhlásenia, ktoré má Únia vydať pri schválení haagskeho Dohovoru o medzinárodnom vymáhaní výživného na deti a iných členov rodiny z 23. novembra 2007 (ďalej len „dohovor“) v súlade s článkom 63 dohovoru.

               (2)

               V prílohe II k rozhodnutiu 2011/432/EÚ sa uvádza výhrada, ktorú Únia vznesie pri schválení dohovoru v súlade s článkom 62 dohovoru.

               (3)

               V prílohe III k rozhodnutiu 2011/432/EÚ sa uvádzajú vyhlásenia, ktoré Únia vydá pri schválení dohovoru v súlade s článkom 63 dohovoru.

               (4)

               Je nevyhnutné zmeniť prílohy I, II a III k rozhodnutiu 2011/432/EÚ predtým, ako Únia uloží jej listinu o schválení dohovoru vzhľadom na pristúpenie Chorvátska k Únii 1. júla 2013 a vzhľadom na oznámenie niektorých členských štátov o zmenách k výhrade a vyhláseniam, ktoré sa ich týkajú.

               (5)

               Spojené kráľovstvo a Írsko sa zúčastňujú na prijatí a uplatňovaní tohto rozhodnutia.

               (6)

               V súlade s článkami 1 a 2 Protokolu 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Rozhodnutie 2011/432/EÚ sa týmto mení takto:

               1.

               príloha I sa nahrádza textom nachádzajúcim sa v prílohe I k tomuto rozhodnutiu;

               2.

               príloha II sa nahrádza textom nachádzajúcim sa v prílohe II k tomuto rozhodnutiu;

               3.

               príloha III sa nahrádza textom nachádzajúcim sa v prílohe III k tomuto rozhodnutiu.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 9. apríla 2014

            Za Radu

            Predseda

         D. KOURKOULAS

      (1)  Stanovisko zo 17. apríla 2013 (zatiaľ neuverejnené v úradnom vestníku).

      (2)  Rozhodnutie Rady z 9. júna 2011 o schválení Haagskeho dohovoru z 23. novembra 2007 o medzinárodnom vymáhaní výživného na deti a iných členov rodiny v mene Európskej únie (Ú. v. EÚ L 192, 22.7.2011, s. 39).

      PRÍLOHA I

            „PRÍLOHA I

               Vyhlásenia Európskej únie pri schválení haagskeho Dohovoru o medzinárodnom vymáhaní výživného na deti a iných členov rodiny z 23. novembra 2007 (ďalej len ‚dohovor‘) v súlade s článkom 63 dohovoru

            A.   VYHLÁSENIE PODĽA ČLÁNKU 59 ODS. 3 DOHOVORU O PRÁVOMOCI EURÓPSKEJ ÚNIE V ZÁLEŽITOSTIACH UPRAVENÝCH DOHOVOROM

                        1.

                        Únia vyhlasuje, že vykonáva právomoc vo všetkých záležitostiach upravených dohovorom. Jej členské štáty budú viazané dohovorom na základe jeho schválenia Európskou úniou.

                        2.

                        V súčasnosti sú členmi Európskej únie: Belgické kráľovstvo, Bulharská republika, Česká republika, Dánske kráľovstvo, Spolková republika Nemecko, Estónska republika, Írsko, Helénska republika, Španielske kráľovstvo, Francúzska republika, Chorvátska republika, Talianska republika, Cyperská republika, Lotyšská republika, Litovská republika, Luxemburské veľkovojvodstvo, Maďarsko, Maltská republika, Holandské kráľovstvo, Rakúska republika, Poľská republika, Portugalská republika, Rumunsko, Slovinská republika, Slovenská republika, Fínska republika, Švédske kráľovstvo a Spojené kráľovstvo Veľkej Británie a Severného Írska.

                        3.

                        Toto vyhlásenie sa však v súlade s článkami 1 a 2 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, nevzťahuje na Dánske kráľovstvo.

                        4.

                        Toto vyhlásenie sa nevzťahuje na územia členských štátov, na ktoré sa nevzťahuje Zmluva o fungovaní Európskej únie (článok 355 uvedenej zmluvy), a uplatňuje sa bez toho, aby boli dotknuté akty alebo pozície, ktoré v rámci dohovoru môžu prijať dotknuté členské štáty v mene a v záujme týchto území.

                        5.

                        Za uplatňovanie dohovoru prostredníctvom spolupráce medzi ústrednými orgánmi sú zodpovedné ústredné orgány jednotlivých členských štátov Európskej únie. Z toho dôvodu vždy, keď ústredný orgán zmluvného štátu potrebuje kontaktovať ústredný orgán členského štátu Európskej únie, musí priamo kontaktovať dotknutý ústredný orgán. Členské štáty Európskej únie sa vždy, keď to budú považovať za vhodné, tiež zúčastnia na činnostiach všetkých zvláštnych komisií, ktoré budú poverené sledovaním uplatňovania dohovoru.

                  B.   VYHLÁSENIE PODĽA ČLÁNKU 2 ODS. 3 DOHOVORU
            Európska únia vyhlasuje, že rozšíri rozsah pôsobnosti kapitol II a III dohovoru na vyživovaciu povinnosť medzi manželmi a rozvedenými manželmi.“

      PRÍLOHA II

            „PRÍLOHA II

               Výhrada Európskej únie pri schválení haagskeho Dohovoru o medzinárodnom vymáhaní výživného na deti a iných členov rodiny z 23. novembra 2007 (ďalej len ‚dohovor‘) v súlade s článkom 62 dohovoru

            Európska únia vznáša túto výhradu ustanovenú v článku 44 ods. 3 dohovoru:
            Česká republika, Estónska republika, Helénska republika, Cyperská republika, Lotyšská republika, Litovská republika, Maďarsko, Holandské kráľovstvo, Poľská republika, Slovinská republika, Slovenská republika, Švédske kráľovstvo a Spojené kráľovstvo Veľkej Británie a Severného Írska nesúhlasia s používaním francúzskeho jazyka v komunikácii medzi ústrednými orgánmi.
            Francúzska republika a Luxemburské veľkovojvodstvo namietajú proti používaniu anglického jazyka v komunikácii medzi ústrednými orgánmi.“

      PRÍLOHA III

            „PRÍLOHA III

               Vyhlásenia Európskej únie pri schválení haagskeho Dohovoru o medzinárodnom vymáhaní výživného na deti a iných členov rodiny z 23. novembra 2007 (ďalej len ‚dohovor‘) v súlade s článkom 63 dohovoru

            1.   VYHLÁSENIA PODĽA ČLÁNKU 11 ODS. 1 PÍSM. g) DOHOVORU
            Európska únia vyhlasuje, že v členských štátoch uvedených nižšie musia iné žiadosti ako žiadosti podľa článku 10 ods. 1 písm. a) a ods. 2 písm. a) dohovoru obsahovať informácie alebo písomnosti uvedené pri jednotlivých členských štátoch:

               Belgické kráľovstvo:

                        —

                        Pri žiadostiach podľa článku 10 ods. 1 písm. e) a f) a ods. 2 písm. b) a c) úplný text rozhodnutia alebo rozhodnutí v overenej kópii alebo kópiách.

               Česká republika:

                        —

                        splnomocnenie udelené ústrednému orgánu žiadateľom podľa článku 42.

               Spolková republika Nemecko:

                        —

                        štátnu príslušnosť oprávneného, jeho povolanie alebo zamestnanie, prípadne meno a adresu jeho zákonného zástupcu,

                        —

                        štátnu príslušnosť povinného, jeho povolanie alebo zamestnanie, ak sú oprávnenému známe,

                        —

                        pri žiadosti verejného orgánu, ktorý si uplatňuje nárok z prechodu pohľadávky, meno a kontaktné údaje osoby, z ktorej prešiel nárok na výživné,

                        —

                        pri indexácii vykonateľného nároku na výživné informácie potrebné na výpočet indexácie a pri povinnosti zaplatiť zákonný úrok výšku zákonnej úrokovej sadzby a začiatok obdobia, za aké sa má úrok platiť.

               Španielske kráľovstvo:

                        —

                        štátnu príslušnosť oprávneného,

                        —

                        štátnu príslušnosť povinného,

                        —

                        číslo totožnosti (občiansky preukaz alebo cestovný pas) oprávneného a povinného.

               Francúzska republika:

            K žiadostiam podľa článku 10 ods. 1 písm. e) a f) a ods. 2 písm. b) a c) sa pripojí rozhodnutie o výživnom, ktorého zmena sa žiada.

               Chorvátska republika:

            I.   Žiadosť podľa článku 10 ods. 1 písm. b)

                        1.

                        Žiadosť o výkon rozhodnutia, ktoré bolo vydané alebo uznané v Chorvátskej republike ako v dožiadanom štáte, musí obsahovať:

                                    —

                                    údaje o súde, ktorý vydal rozhodnutie, a dátum vydania rozhodnutia,

                                    —

                                    údaje o bankovom účte oprávneného (číslo účtu, názov banky, IBAN).

                        2.

                        Ak je žiadateľom neplnoletá osoba, žiadosť musí podpísať jej zákonný zástupca.
                        K žiadosti o výkon rozhodnutia, ktoré bolo vydané alebo uznané v Chorvátskej republike ako v dožiadanom štáte, sa musia priložiť tieto písomnosti:

                                    —

                                    originál exekučného príkazu alebo originál súdneho rozhodnutia, alebo overená kópia súdneho rozhodnutia spolu s osvedčením o vykonateľnosti,

                                    —

                                    podrobný zoznam dlžného výživného,

                                    —

                                    v prípadoch, keď sa na vykonateľnú žiadosť vzťahuje indexácia, metóda výpočtu indexácie a pri povinnosti zaplatiť zákonný úrok výška zákonnej úrokovej sadzby a dátum, od ktorého sa mesačný úrok uplatňuje,

                                    —

                                    údaje o bankovom účte, na ktorý sa majú previesť priznané sumy,

                                    —

                                    úradný preklad všetkých písomností do chorvátčiny, vyhotovený úradným prekladateľom,

                                    —

                                    splnomocnenie udelené ústrednému orgánu žiadateľom podľa článku 42 dohovoru.

                  II.   Žiadosti podľa článku 10 ods. 1 písm. c) a d)

                        1.

                        Žiadosť o vydanie rozhodnutia v Chorvátskej republike ako v dožiadanom štáte musí obsahovať:

                                    —

                                    výšku požadovanej mesačnej sumy výživného,

                                    —

                                    obdobie, za aké sa požaduje výživné,

                                    —

                                    údaje o osobných a sociálnych pomeroch žiadateľa (dieťaťa a rodiča, s ktorým dieťa býva),

                                    —

                                    údaje o osobných a sociálnych pomeroch povinného – rodiča, s ktorým dieťa nebýva, počte osôb, ktoré už poberajú výživné od povinného, ak sú tieto údaje žiadateľovi dostupné.

                        2.

                        Žiadosť musí vlastnoručne podpísať žiadateľ alebo v prípade neplnoletej osoby jej zákonný zástupca.
                        K žiadosti o vydanie rozhodnutia v Chorvátskej republike ako v dožiadanom štáte sa musia priložiť tieto písomnosti:

                                    —

                                    písomnosti, ktoré dokladajú vzťah medzi rodičom a dieťaťom; rodinný stav žiadateľa a povinného; rodný list dieťaťa, ak je ako predbežnú otázku potrebné určiť rodičovstvo,

                                    —

                                    osvedčenie o zániku manželstva,

                                    —

                                    rozhodnutie príslušného orgánu o úprave výkonu rodičovských práv a povinností alebo rozhodnutie o starostlivosti o dieťa,

                                    —

                                    písomnosť, na základe ktorej sa vypočítava indexácia sumy výživného (ak ju poskytne dožadujúci štát),

                                    —

                                    úradný preklad všetkých písomností do chorvátčiny, vyhotovený úradným prekladateľom,

                                    —

                                    splnomocnenie udelené ústrednému orgánu žiadateľom podľa článku 42 dohovoru.

                  III.   Žiadosti podľa článku 10 ods. 1 písm. e) a f)

                        1.

                        Žiadosť o zmenu rozhodnutia musí obsahovať:

                                    —

                                    názov súdu, ktorý vydal rozhodnutie, o ktorého zmenu sa žiada, alebo orgánu, pred ktorým sa uzavrela dohoda o výživnom,

                                    —

                                    dátum vydania rozhodnutia alebo uzavretia dohody a číslo rozhodnutia alebo dohody,

                                    —

                                    mená a priezviská účastníkov konania a ich dátumy narodenia,

                                    —

                                    zmenu pomerov príjemcu výživného, povinnej osoby, oprávnenej osoby a osoby, ktorá sa stará o dieťa, vrátane skutočností, že sa vydalo nové rozhodnutie alebo uzavrela nová dohoda o úprave výkonu rodičovských práv a povinností; zmenu životných nákladov a iných okolností, ktoré sú dôvodom pre zmenu rozhodnutia,

                                    —

                                    výšku požadovanej mesačnej sumy výživného,

                                    —

                                    údaje o bankovom účte oprávneného (číslo účtu, názov banky, IBAN).

                        2.

                        Žiadosť musí vlastnoručne podpísať žiadateľ alebo v prípade neplnoletej osoby jej zákonný zástupca.
                        K žiadosti o zmenu rozhodnutia sa musia priložiť tieto písomnosti:

                                    —

                                    originál exekučného príkazu alebo originál súdneho rozhodnutia, alebo overená kópia súdneho rozhodnutia spolu s osvedčením o vykonateľnosti,

                                    —

                                    údaje o bankovom účte, na ktorý sa majú previesť priznané sumy,

                                    —

                                    úradný preklad všetkých písomností do chorvátčiny, vyhotovený úradným prekladateľom,

                                    —

                                    splnomocnenie udelené ústrednému orgánu žiadateľom podľa článku 42 dohovoru.

                  IV.   Žiadosti podľa článku 10 ods. 2 písm. b) a c)

                        1.

                        Žiadosť o zmenu rozhodnutia musí obsahovať:

                                    —

                                    názov súdu, ktorý vydal rozhodnutie, o ktorého zmenu sa žiada, alebo orgánu, pred ktorým sa uzavrela dohoda o výživnom,

                                    —

                                    dátum vydania rozhodnutia alebo uzavretia dohody a číslo rozhodnutia alebo dohody,

                                    —

                                    mená a priezviská účastníkov konania a ich dátumy narodenia,

                                    —

                                    zmenu pomerov osoby príjemcu výživného, povinnej osoby, oprávnenej osoby a osoby, ktorá sa stará o dieťa, vrátane skutočností, že sa vydalo nové rozhodnutie alebo uzavrela nová dohoda o úprave výkonu rodičovských práv a povinností; zmenu životných nákladov a iných okolností, ktoré sú dôvodom pre zmenu rozhodnutia,

                                    —

                                    výšku mesačnej sumy vyplácanej pred podaním žiadosti a jej požadovanú zmenu.

                        2.

                        Žiadosť musí vlastnoručne podpísať žiadateľ.
                        K žiadosti o zmenu rozhodnutia sa musia priložiť tieto písomnosti:

                                    —

                                    originál exekučného príkazu alebo originál súdneho rozhodnutia, alebo overená kópia súdneho rozhodnutia spolu s osvedčením o vykonateľnosti,

                                    —

                                    úradný preklad všetkých písomností do chorvátčiny, vyhotovený úradným prekladateľom,

                                    —

                                    splnomocnenie udelené ústrednému orgánu žiadateľom podľa článku 42 dohovoru.

               Lotyšská republika:

                        —

                        Žiadosť obsahuje informácie uvedené v príslušných tlačivách odporúčaných a uverejnených Haagskou konferenciou medzinárodného práva súkromného a je k nej pripojené aj potvrdenie o zaplatení štátnej dane v prípadoch, keď žiadateľ nie je oslobodený od platby dane alebo sa mu neposkytne právna pomoc, ako aj dokumenty, ktoré potvrdzujú informácie uvedené v žiadosti.

                        —

                        Žiadosť obsahuje osobný kód žiadateľa (ak mu bol v Lotyšskej republike pridelený) alebo identifikačné číslo, ak mu bolo pridelené, osobný kód odporcu (ak mu bol v Lotyšskej republike pridelený) alebo identifikačné číslo, ak mu bolo pridelené, osobné kódy všetkých osôb, pre ktoré sa žiada výživné (ak im boli v Lotyšskej republike pridelené), alebo ich identifikačné čísla, ak im boli pridelené.

                        —

                        K žiadostiam podľa článku 10 ods. 1 písm. a), b), d) a f) a ods. 2 písm. a) a c), ktoré sa netýkajú výživného na deti (v zmysle článku 15), sa pripojí písomnosť, ktorá preukazuje rozsah, v akom sa žiadateľovi poskytla bezplatná právna pomoc v štáte pôvodu, a ktorá obsahuje informácie o druhu a výške právnej pomoci, o ktorú bolo už požiadané, a o ďalšej potrebnej právnej pomoci.

                        —

                        K žiadostiam podľa článku 10 ods. 1 písm. b) sa pripojí písomnosť, ktorá uvádza žiadateľom vybraný spôsob výkonu (konanie na vymáhanie hnuteľného majetku, finančných prostriedkov a/alebo nehnuteľného majetku povinného).

                        —

                        K žiadostiam podľa článku 10 ods. 1 písm. b) sa pripojí písomnosť obsahujúca výpočet dlhu.

                        —

                        K žiadostiam podľa článku 10 ods. 1 písm. c), d), e) a f) a ods. 2 písm. b) a c) sa pripoja písomnosti, ktoré zdôvodňujú informácie týkajúce sa majetkových pomerov a výdavkov oprávneného a/alebo povinného.

               Maltská republika:

            I.   Žiadosť podľa článku 10 ods. 1 písm. b)

                        1.

                        Žiadosť na výkon rozhodnutia obsahuje:

                                    —

                                    názov súdu, ktorý vydal rozsudok,

                                    —

                                    dátum vydania rozsudku,

                                    —

                                    štátnu príslušnosť oprávneného a povinného a

                                    —

                                    povolanie alebo zamestnanie.

                        2.

                        Pripoja sa tiež tieto dokumenty:

                                    —

                                    overená kópia rozsudku spolu s príkazom na jeho vykonanie,

                                    —

                                    podrobný zoznam nedoplatkov, v prípade indexácie vykonateľného nároku spôsob výpočtu indexácie a v prípade povinnosti platiť zákonný úrok zákonná úroková miera a dátum, od ktorého sa zákonný úrok uplatňuje,

                                    —

                                    údaje o bankovom účte, na ktorý sa majú previesť vymáhané sumy,

                                    —

                                    kópia žiadosti spolu s prílohami a

                                    —

                                    preklad všetkých dokumentov do maltského jazyka, vyhotovený úradným prekladateľom.

                  II.   Žiadosť podľa článku 10 ods. 1 písm. c) a d)

            K žiadosti o vydanie rozhodnutia o priznaní výživného na dieťa sa pripoja tieto doklady:

                        —

                        výška mesačného výživného na dieťa vo vzťahu ku každému povinnému a

                        —

                        odôvodnenie žiadosti o vydanie rozhodnutia, ktoré obsahuje informácie o vzťahu medzi oprávneným a povinným a o majetkových pomeroch zákonného zástupcu oprávneného, ako aj informácie o:

                                    i)

                                    výdavkoch na úhradu základných osobných potrieb: jedlo, zdravotnú starostlivosť, oblečenie, bývanie a vzdelávanie (poznámka: ak sa žiada o výživné na viac ako jedno dieťa, informácie je potrebné predložiť vo vzťahu ku každému dieťaťu);

                                    ii)

                                    zdrojoch a výške mesačného príjmu rodiča, v ktorého osobnej starostlivosti sa nachádza oprávnený;

                                    iii)

                                    mesačných výdavkoch rodiča, v ktorého osobnej starostlivosti sa nachádza oprávnený, vo vzťahu k oprávnenému.

                  III.   Žiadosť podľa článku 10 ods. 1 písm. e) a f)

            Žiadosť o zmenu rozhodnutia o priznaní výživného obsahuje:

                        —

                        názov súdu, ktorý vydal rozsudok, dátum vydania rozsudku a údaje o účastníkoch konania,

                        —

                        výšku mesačného výživného požadovaného v mene každého oprávneného namiesto skôr priznaného výživného,

                        —

                        opis zmeny okolností, ktorou sa odôvodňuje žiadosť o zmenu výšky výživného, a

                        —

                        podporné písomnosti (poznámka: tieto dokumenty musia byť originálmi alebo overenými kópiami) – musí sa vyhotoviť ich zoznam a musia sa pripojiť k žiadosti.

                  IV.   Žiadosť podľa článku 10 ods. 2 písm. b) a c)

            Žiadosť o zmenu rozhodnutia o priznaní výživného obsahuje:

                        —

                        názov súdu, ktorý vydal rozsudok, dátum vydania rozsudku a údaje o účastníkoch konania,

                        —

                        výšku mesačného výživného požadovaného v mene každého oprávneného namiesto skôr priznaného výživného,

                        —

                        opis zmeny okolností, ktorou sa odôvodňuje žiadosť o zmenu výšky výživného, a

                        —

                        podporné písomnosti (poznámka: tieto dokumenty musia byť originálmi alebo overenými kópiami) – musí sa vyhotoviť ich zoznam a musia sa pripojiť k žiadosti.

               Poľská republika:

            I.   Žiadosť podľa článku 10 ods. 1 písm. b)

                        1.

                        Žiadosť o výkon rozhodnutia by mala obsahovať názov súdu, ktorý vydal rozsudok, dátum rozsudku a meno a priezvisko účastníkov konania.

                        2.

                        Mali by sa k nej pripojiť tieto písomnosti:

                                    —

                                    originál vykonateľného titulu (overené vyhotovenie rozsudku spolu s príkazom na jeho vykonanie),

                                    —

                                    podrobný zoznam dlžného výživného,

                                    —

                                    údaje o bankovom účte, na ktorý sa majú previesť vymáhané sumy,

                                    —

                                    kópia žiadosti s prílohami,

                                    —

                                    preklad všetkých písomnosti do poľského jazyka úradným prekladateľom.

                        3.

                        Žiadosť, odôvodnenie žiadosti, zoznam dlžného výživného a informácie o majetkových pomeroch povinného musia byť vlastnoručne podpísané oprávneným(-i) alebo v prípade neplnoletých osôb ich zákonným zástupcom.

                        4.

                        Ak oprávnený nemá pôvodné vyhotovenie vykonateľného titulu, musí sa v žiadosti uviesť dôvod (napr. písomnosť sa stratila alebo bola zničená, alebo súd nevyhotovil vykonateľný titul).

                        5.

                        V prípade straty vykonateľného titulu by sa mala pripojiť žiadosť o vyhotovenie vykonateľného titulu namiesto strateného.

                  II.   Žiadosti podľa článku 10 ods. 1 písm. c) a d)

                        1.

                        Žiadosť o vydanie rozhodnutia o priznaní výživného na dieťa by mala obsahovať výšku mesačnej sumy požadovanej v titule ako výživného pre každého oprávneného.

                        2.

                        Žiadosť a odôvodnenie žiadosti musia byť vlastnoručne podpísané oprávneným(-i) alebo v prípade neplnoletých osôb ich zákonným zástupcom.

                        3.

                        V odôvodnení žiadosti o vydanie rozhodnutia je potrebné uviesť všetky skutočnosti opodstatňujúce žiadosť, a najmä uviesť:

                                    a)

                                    informácie o vzťahu medzi oprávneným a povinným: dieťa (dieťa pochádzajúce z manželstva/formálne uznané povinným/otcovstvo určené v súdnom konaní), iný pokrvný príbuzný, manžel(-ka), rozvedený(-á) manžel(-ka), iný sobášom spriaznený príbuzný;

                                    b)

                                    informácie o majetkových pomeroch oprávneného, a to najmä tieto údaje:

                                                —

                                                vek, zdravotný stav a dosiahnutá úroveň vzdelania oprávneného,

                                                —

                                                mesačné výdavky oprávneného (potraviny, oblečenie, osobná hygiena, prevencia, lieky, rehabilitácia, vzdelávanie, voľný čas, mimoriadne výdavky atď.),

                                                —

                                                (ak sa žiada o výživné na dieťa pre viacero osôb, mali by sa tieto údaje uviesť pre každú osobu jednotlivo),

                                                —

                                                vzdelanie rodiča, v ktorého osobnej starostlivosti sa nachádza maloletý oprávnený, jeho odborná kvalifikácia a skutočne vykonávané povolanie,

                                                —

                                                zdroje a výška mesačného príjmu rodiča, v ktorého osobnej starostlivosti sa nachádza oprávnený,

                                                —

                                                mesačné výdavky rodiča, v ktorého osobnej starostlivosti sa nachádza maloletý oprávnený, na jeho živobytie a živobytie iných od neho závislých nezaopatrených osôb okrem oprávneného;

                                    c)

                                    informácie o majetkových pomeroch povinného by tiež mali obsahovať údaje o vzdelaní povinného, odbornej kvalifikácii a skutočne vykonávanom povolaní.

                        4.

                        Malo by sa uviesť, ktoré zo skutočností uvedených v odôvodnení sa majú uviesť pri vykonávaní dôkazov [napr. čítanie listín počas pojednávania, výsluch svedka(-ov), výsluch oprávneného alebo jeho zákonného zástupcu, výsluch povinného atď.].

                        5.

                        Je potrebné uviesť každý požadovaný dôkazný prostriedok a všetky informácie potrebné na to, aby súd mohol takýto dôkaz vykonať.

                        6.

                        Dokumenty by mali byť v písomnej podobe a k žiadosti by sa mali pripojiť pôvodné vyhotovenia alebo overené kópie. K písomnostiam vyhotoveným v cudzom jazyku by sa mal pripojiť osvedčený preklad do poľského jazyka.

                        7.

                        Svedkovia: malo by sa uviesť meno, priezvisko a adresa každého svedka.

                  III.   Žiadosť podľa článku 10 ods. 1 písm. e) a f)

                        1.

                        Žiadosť o zmenu rozhodnutia o priznaní výživného obsahuje:

                                    a)

                                    názov súdu, ktorý vydal rozsudok, dátum rozsudku a meno a priezvisko účastníkov konania;

                                    b)

                                    výšku mesačnej sumy výživného požadovanej pre každého oprávneného namiesto pôvodne priznaného výživného.

                        2.

                        V odôvodnení žiadosti by sa mala uviesť zmena okolností, ktorá opodstatňuje zmenu výšky výživného.

                        3.

                        Žiadosť a odôvodnenie žiadosti musia byť vlastnoručne podpísané oprávneným(-i) alebo v prípade neplnoletých osôb ich zákonným zástupcom.

                        4.

                        Malo by sa uviesť, ktoré zo skutočností uvedených v odôvodnení sa majú uviesť pri vykonávaní dôkazov [napr. čítanie listín počas pojednávania, výsluch svedka(-ov), výsluch oprávneného alebo jeho zákonného zástupcu, výsluch povinného atď.].

                        5.

                        Je potrebné uviesť každý požadovaný dôkazný prostriedok a všetky informácie potrebné na to, aby súd mohol takýto dôkaz vykonať.

                        6.

                        Dokumenty by mali byť napísané a pripojené k žiadosti v origináli alebo vo forme overených kópií. K písomnostiam vyhotoveným v cudzom jazyku by sa mal pripojiť osvedčený preklad do poľského jazyka.

                        7.

                        Svedkovia: malo by sa uviesť meno, priezvisko a adresa každého svedka.

                  IV.   Žiadosť podľa článku 10 ods. 2 písm. b) a c)

                        1.

                        Žiadosť o zmenu rozhodnutia o priznaní výživného obsahuje:

                                    a)

                                    názov súdu, ktorý vydal rozsudok, dátum rozsudku a meno a priezvisko účastníkov konania;

                                    b)

                                    výšku mesačnej sumy výživného požadovanej pre každého oprávneného namiesto pôvodne priznaného výživného.

                        2.

                        V odôvodnení žiadosti by sa mala uviesť zmena okolností, ktorá opodstatňuje zmenu výšky výživného.

                        3.

                        Žiadosť a odôvodnenie žiadosti musia byť vlastnoručne podpísané povinným.

                        4.

                        Malo by sa uviesť, ktoré zo skutočností uvedených v odôvodnení sa majú uviesť pri vykonávaní dôkazov [napr. čítanie listín počas pojednávania, výsluch svedka(-ov), výsluch oprávneného alebo jeho zákonného zástupcu, výsluch povinného atď.].

                        5.

                        Je potrebné uviesť každý požadovaný dôkazný prostriedok a všetky informácie potrebné na to, aby súd mohol takýto dôkaz vykonať.

                        6.

                        Dokumenty by mali byť napísané a pripojené k žiadosti v origináli alebo vo forme overených kópií. K písomnostiam vyhotoveným v cudzom jazyku by sa mal pripojiť osvedčený preklad do poľského jazyka.

                        7.

                        Svedkovia: malo by sa uviesť meno, priezvisko a adresa každého svedka.

               Portugalská republika:

            I.   Žiadosť podľa článku 10 ods. 1 písm. b)

            K žiadosti o výkon rozhodnutia sa okrem dokumentov podľa článku 25 pripojí:

                        1.

                        podrobný zoznam dlžného výživného a pri indexácii vykonateľného nároku na výživné metóda výpočtu indexácie, pri povinnosti zaplatiť zákonný úrok výška zákonnej úrokovej sadzby a začiatok obdobia, za aké sa má úrok platiť;

                        2.

                        úplná identifikácia bankového účtu, na ktorý musia byť sumy prevedené.

                  II.   Žiadosť podľa článku 10 ods. 1 písm. c) a d)

            K žiadosti o vydanie rozhodnutia o priznaní výživného na dieťa v zmysle článku 15 sa pripoja tieto podporné písomnosti:

                        1.

                        mesačná výška výživného na dieťa, o ktoré sa žiada v mene každého oprávneného;

                        2.

                        odôvodnenie žiadosti o vydanie rozhodnutia, v ktorom sa musia uviesť všetky skutočnosti na podporu žiadosti a poskytnúť informácie o:

                                    a)

                                    vzťahu medzi oprávneným a povinným: dieťa (dieťa pochádzajúce z manželstva/formálne uznané povinným/otcovstvo určené v súdnom konaní) vrátane predloženia osvedčenia preukazujúceho rodičovstvo/adopciu;

                                    b)

                                    majetkových pomeroch zákonného zástupcu oprávneného (oprávnených) (rodiča alebo opatrovníka), ktorá obsahuje údaje o:

                                                —

                                                mesačných výdavkoch na výživné: potraviny, zdravotná starostlivosť, oblečenie, ubytovanie, vzdelávanie (pokiaľ sa výživné na dieťa žiada pre viac ako jednu oprávnenú osobu, mali by byť uvedené údaje poskytnuté pre každú z nich),

                                                —

                                                zdrojoch a výške mesačného príjmu rodiča, v ktorého osobnej starostlivosti sa nachádza oprávnený,

                                                —

                                                mesačných výdavkoch rodiča, v ktorého osobnej starostlivosti sa nachádza maloletý oprávnený, na jeho živobytie a živobytie iných od neho závislých nezaopatrených osôb;

                        3.

                        žiadosť a dôvody podania žiadosti, vlastnoručne podpísaná oprávneným(-i) alebo v prípade neplnoletých osôb ich zákonným zástupcom.

                  III.   Žiadosť podľa článku 10 ods. 1 písm. e) a f)

            Žiadosť o zmenu rozhodnutia o priznaní výživného obsahuje:

                        1.

                        názov súdu, ktorý vydal rozsudok, dátum vydania rozsudku a identifikáciu účastníkov konania;

                        2.

                        výšku mesačnej sumy výživného požadovanej pre každého oprávneného namiesto pôvodne priznaného výživného;

                        3.

                        v rámci odôvodnenia údaje o zmene okolností, ktorá opodstatňuje žiadosť o zmenu výšky výživného;

                        4.

                        podporné písomnosti – originály alebo overené kópie – mal by byť vypracovaný ich zoznam a pripojený k žiadosti;

                        5.

                        žiadosť a jej odôvodnenie musia byť vlastnoručne podpísané oprávneným(-i) alebo v prípade neplnoletých osôb ich zákonným zástupcom.

                  IV.   Žiadosť podľa článku 10 ods. 2 písm. b) a c)

            Žiadosť o zmenu rozhodnutia o priznaní výživného (predložená povinným) obsahuje:

                        1.

                        názov súdu, ktorý vydal rozsudok, dátum vydania rozsudku a identifikáciu účastníkov konania;

                        2.

                        výšku mesačnej sumy výživného požadovanej pre každého oprávneného namiesto pôvodne priznaného výživného;

                        3.

                        v rámci odôvodnenia údaje o zmene okolností, ktorá opodstatňuje žiadosť o zmenu výšky výživného;

                        4.

                        podporné písomnosti – originály alebo overené kópie – mal by byť vypracovaný ich zoznam a pripojený k žiadosti;

                        5.

                        žiadosť a jej odôvodnenie musia byť vlastnoručne podpísané povinným(-i).

               Slovenská republika:

                        —

                        informácie o štátnej príslušnosti všetkých zúčastnených strán.

               Spojené kráľovstvo Veľkej Británie a Severného Írska:

               Žiadosť podľa článku 10 ods. 1 písm. b)

               Anglicko a Wales

            Originál a/alebo overená kópia rozhodnutia; osvedčenie o vykonateľnosti; výkaz dlžného výživného; dokument, v ktorom sa uvádza, že povinný sa zúčastnil na pôvodnom pojednávaní, a ak sa na ňom nezúčastnil, dokument preukazujúci, že povinnému bolo toto konanie oznámené a bolo mu doručené predvolanie alebo že mu bolo oznámené pôvodné rozhodnutie a bola mu poskytnutá možnosť obhajoby alebo odvolať sa; vyhlásenie o mieste pobytu a zamestnania povinného; vyhlásenie o totožnosti povinného; fotografia povinného, ak je k dispozícii; dokument, v ktorom sa uvádza, v akom rozsahu žiadateľ využil bezplatnú právnu pomoc; v prípade potreby overená kópia rodného listu alebo osvedčenia o adopcii dieťaťa/detí; v prípade potreby potvrdenie o školskej dochádzke alebo štúdiu; v prípade potreby overená kópia sobášneho listu. V prípade potreby overená kópia rozhodnutia alebo inej listiny preukazujúca zánik manželstva alebo iného vzťahu.

               Škótsko

            Originál a/alebo overená kópia rozhodnutia; osvedčenie o vykonateľnosti; výkaz dlžného výživného; dokument, v ktorom sa uvádza, že povinný sa zúčastnil na pôvodnom pojednávaní, a ak sa na ňom nezúčastnil, dokument preukazujúci, že povinnému bolo toto konanie oznámené alebo že mu bolo oznámené pôvodné rozhodnutie a bola mu poskytnutá možnosť odvolať sa; vyhlásenie o mieste pobytu povinného; vyhlásenie o totožnosti povinného; fotografia povinného, ak je k dispozícii; v prípade potreby overená kópia rodného listu alebo osvedčenia o adopcii dieťaťa/detí; v prípade potreby potvrdenie o školskej dochádzke alebo štúdiu.

               Severné Írsko

            Originál a/alebo overená kópia rozhodnutia; osvedčenie o vykonateľnosti; výkaz dlžného výživného; dokument, v ktorom sa uvádza, že povinný sa zúčastnil na pôvodnom pojednávaní, a ak sa na ňom nezúčastnil, dokument preukazujúci, že povinnému bolo toto konanie oznámené alebo že mu bolo oznámené pôvodné rozhodnutie a bola mu poskytnutá možnosť odvolať sa; vyhlásenie o mieste pobytu a zamestnania povinného; vyhlásenie o totožnosti povinného; fotografia povinného, ak je k dispozícii; dokument, v ktorom sa uvádza, v akom rozsahu žiadateľ využil bezplatnú právnu pomoc; v prípade potreby overená kópia rodného listu alebo osvedčenia o adopcii dieťaťa/detí; v prípade potreby potvrdenie o školskej dochádzke alebo štúdiu; v prípade potreby overená kópia sobášneho listu.

               Žiadosť podľa článku 10 ods. 1 písm. c)

               Anglicko a Wales

            Dokumenty týkajúce sa majetkových pomerov – príjmy/výdavky/majetok; vyhlásenie o mieste pobytu a zamestnania odporcu; vyhlásenie o totožnosti odporcu; fotografia odporcu, ak je k dispozícii; v prípade potreby overená kópia rodného listu alebo osvedčenia o adopcii dieťaťa/detí; v prípade potreby potvrdenie o školskej dochádzke alebo štúdiu; v prípade potreby overená kópia sobášneho listu; v prípade potreby overená kópia rozhodnutia alebo inej listiny preukazujúca zánik manželstva alebo iného vzťahu; kópia akýchkoľvek relevantných súdnych rozhodnutí; žiadosť o právnu pomoc; v prípade potreby dokument preukazujúci rodičovstvo; akékoľvek iné písomnosti podľa článku 16 ods. 3, článku 25 ods. 1 písm. a), b) a d) a ods. 3 písm. b) a článku 30 ods. 3, ak sú relevantné.

               Škótsko

            Dokumenty týkajúce sa majetkových pomerov – príjmy/výdavky/majetok; vyhlásenie o mieste pobytu odporcu; vyhlásenie o totožnosti odporcu; fotografia odporcu, ak je k dispozícii; v prípade potreby overená kópia rodného listu alebo osvedčenia o adopcii dieťaťa/detí; v prípade potreby potvrdenie o školskej dochádzke alebo štúdiu; v prípade potreby overená kópia sobášneho listu; žiadosť o právnu pomoc; v prípade potreby dokument preukazujúci rodičovstvo.

               Severné Írsko

            Dokumenty týkajúce sa majetkových pomerov – príjmy/výdavky/majetok; vyhlásenie o mieste pobytu a zamestnania odporcu; vyhlásenie o totožnosti odporcu; fotografia odporcu, ak je k dispozícii; v prípade potreby overená kópia rodného listu alebo osvedčenia o adopcii dieťaťa/detí; v prípade potreby potvrdenie o školskej dochádzke alebo štúdiu; v prípade potreby overená kópia sobášneho listu; v prípade potreby overená kópia dočasného rozhodnutia o rozvode (Decree Nisi); kópia akýchkoľvek relevantných súdnych rozhodnutí; žiadosť o právnu pomoc; v prípade potreby dokument preukazujúci rodičovstvo; akékoľvek iné písomnosti podľa článku 16 ods. 3, článku 25 ods. 1 písm. a), b) a d) a ods. 3 písm. b) a článku 30 ods. 3, ak sú relevantné.

               Žiadosť podľa článku 10 ods. 1 písm. d)

               Anglicko a Wales

            Overená kópia rozhodnutia týkajúceho sa článku 20 alebo článku 22 písm. b) alebo e) spolu s písomnosťami relevantnými pre prijatie takéhoto rozhodnutia; dokument, v ktorom sa uvádza, v akom rozsahu žiadateľ využil bezplatnú právnu pomoc; dokumenty týkajúce sa majetkových pomerov – príjmy/výdavky/majetok; vyhlásenie o mieste pobytu a zamestnania odporcu; vyhlásenie o totožnosti odporcu; fotografia odporcu, ak je k dispozícii; v prípade potreby overená kópia rodného listu alebo osvedčenia o adopcii dieťaťa/detí; v prípade potreby potvrdenie o školskej dochádzke alebo štúdiu; v prípade potreby overená kópia sobášneho listu; v prípade potreby overená kópia rozhodnutia alebo inej listiny preukazujúca zánik manželstva alebo iného vzťahu; kópia akýchkoľvek relevantných súdnych rozhodnutí; v prípade potreby dokument preukazujúci rodičovstvo; akékoľvek iné písomnosti podľa článku 16 ods. 3, článku 25 ods. 1 písm. a), b) a d) a ods. 3 písm. b) a článku 30 ods. 3, ak sú relevantné.

               Škótsko

            Ako v prípade vyššie uvedeného článku 10 ods. 1 písm. c).

               Severné Írsko

            Overená kópia rozhodnutia týkajúceho sa článku 20 alebo článku 22 písm. b) alebo e) spolu s písomnosťami relevantnými pre prijatie takéhoto rozhodnutia; dokument, v ktorom sa uvádza, v akom rozsahu žiadateľ využil bezplatnú právnu pomoc; dokumenty týkajúce sa majetkových pomerov – príjmy/výdavky/majetok; vyhlásenie o mieste pobytu a zamestnania odporcu; vyhlásenie o totožnosti odporcu; fotografia odporcu, ak je k dispozícii; v prípade potreby overená kópia rodného listu alebo osvedčenia o adopcii dieťaťa/detí; v prípade potreby potvrdenie o školskej dochádzke alebo štúdiu; v prípade potreby overená kópia sobášneho listu; v prípade potreby overená kópia dočasného rozhodnutia o rozvode (Decree Nisi); kópia akýchkoľvek relevantných súdnych rozhodnutí; v prípade potreby dokument preukazujúci rodičovstvo; akékoľvek iné písomnosti podľa článku 16 ods. 3, článku 25 ods. 1 písm. a), b) a d) a ods. 3 písm. b) a článku 30 ods. 3, ak sú relevantné.

               Žiadosť podľa článku 10 ods. 1 písm. e)

               Anglicko a Wales

            Kópia rozhodnutia, ktoré sa má zmeniť; dokumenty týkajúce sa majetkových pomerov žiadateľa/odporcu – príjmy/výdavky/majetok; žiadosť o právnu pomoc; v prípade potreby overená kópia rodného listu alebo osvedčenia o adopcii dieťaťa/detí; v prípade potreby potvrdenie o školskej dochádzke alebo štúdiu; písomnosti relevantné z hľadiska zmeny situácie dieťaťa/detí; v prípade potreby dokumenty týkajúce sa rodinného stavu žiadateľa/odporcu; kópia akýchkoľvek relevantných súdnych rozhodnutí; akékoľvek iné písomnosti podľa článku 16 ods. 3, článku 25 ods. 1 písm. a), b) a d) a ods. 3 písm. b) a článku 30 ods. 3, ak sú relevantné. Písomné vyhlásenie o tom, že obaja účastníci sa zúčastnili na konaní, a ak sa na konaní zúčastnil len žiadateľ, originál alebo overená kópia dokladu preukazujúceho doručenie oznámenia o konaní druhému účastníkovi.

               Škótsko

            Kópia rozhodnutia, ktoré sa má zmeniť; dokumenty týkajúce sa majetkových pomerov žiadateľa/odporcu – príjmy/výdavky/majetok; žiadosť o právnu pomoc; v prípade potreby potvrdenie o školskej dochádzke alebo štúdiu; písomnosti relevantné z hľadiska zmeny situácie dieťaťa/detí.

               Severné Írsko

            Kópia rozhodnutia, ktoré sa má zmeniť; dokumenty týkajúce sa majetkových pomerov žiadateľa/odporcu – príjmy/výdavky/majetok; žiadosť o právnu pomoc; v prípade potreby overená kópia rodného listu alebo osvedčenia o adopcii dieťaťa/detí; v prípade potreby potvrdenie o školskej dochádzke alebo štúdiu; písomnosti relevantné z hľadiska zmeny situácie dieťaťa/detí; v prípade potreby dokumenty týkajúce sa rodinného stavu žiadateľa/odporcu; kópia akýchkoľvek relevantných súdnych rozhodnutí; akékoľvek iné písomnosti podľa článku 16 ods. 3, článku 25 ods. 1 písm. a), b) a d) a ods. 3 písm. b) a článku 30 ods. 3, ak sú relevantné.

               Žiadosť podľa článku 10 ods. 1 písm. f)

               Anglicko a Wales

            Originál a/alebo overená kópia rozhodnutia, ktoré sa má zmeniť; dokument, v ktorom sa uvádza, že povinný sa zúčastnil na pôvodnom pojednávaní, a ak sa na ňom nezúčastnil, dokument preukazujúci, že povinnému bolo toto konanie oznámené alebo že mu bolo oznámené pôvodné rozhodnutie a bola mu poskytnutá možnosť odvolať sa; dokument, v ktorom sa uvádza, v akom rozsahu žiadateľ využil bezplatnú právnu pomoc; dokumenty týkajúce sa majetkových pomerov žiadateľa/odporcu – príjmy/výdavky/majetok; osvedčenie o vykonateľnosti; v prípade potreby overená kópia rodného listu alebo osvedčenia o adopcii dieťaťa/detí; v prípade potreby potvrdenie o školskej dochádzke alebo štúdiu; písomnosti relevantné z hľadiska zmeny situácie dieťaťa/detí; v prípade potreby overená kópia sobášneho listu; v prípade potreby overená kópia rozhodnutia alebo inej listiny preukazujúca zánik manželstva alebo iného vzťahu; v prípade potreby dokumenty týkajúce sa rodinného stavu žiadateľa/odporcu; kópia akýchkoľvek relevantných súdnych rozhodnutí; vyhlásenie o mieste pobytu a zamestnania povinného; vyhlásenie o totožnosti povinného; fotografia povinného, ak je k dispozícii; akékoľvek iné písomnosti podľa článku 16 ods. 3, článku 25 ods. 1 písm. a), b) a d) a ods. 3 písm. b) a článku 30 ods. 3, ak sú relevantné. Písomné vyhlásenie o tom, že obaja účastníci sa zúčastnili na konaní, a ak sa na konaní zúčastnil len žiadateľ, originál alebo overená kópia dokladu preukazujúceho doručenie oznámenia o konaní druhému účastníkovi.

               Škótsko

            Originál a/alebo overená kópia rozhodnutia, ktoré sa má zmeniť; dokument preukazujúci, že povinnému bolo toto konanie oznámené alebo že mu bolo oznámené pôvodné rozhodnutie a bola mu poskytnutá možnosť odvolať sa; dokument, v ktorom sa uvádza, v akom rozsahu žiadateľ využil bezplatnú právnu pomoc; dokumenty týkajúce sa majetkových pomerov žiadateľa/odporcu – príjmy/výdavky/majetok; osvedčenie o vykonateľnosti; v prípade potreby potvrdenie o školskej dochádzke alebo štúdiu; písomnosti relevantné z hľadiska zmeny situácie dieťaťa/detí; v prípade potreby dokumenty týkajúce sa rodinného stavu žiadateľa/odporcu; vyhlásenie o mieste pobytu povinného; vyhlásenie o totožnosti povinného; fotografia povinného, ak je k dispozícii.

               Severné Írsko

            Originál a/alebo overená kópia rozhodnutia, ktoré sa má zmeniť; dokument, v ktorom sa uvádza, že povinný sa zúčastnil na pôvodnom pojednávaní, a ak sa na ňom nezúčastnil, dokument preukazujúci, že povinnému bolo toto konanie oznámené alebo že mu bolo oznámené pôvodné rozhodnutie a bola mu poskytnutá možnosť odvolať sa; dokument, v ktorom sa uvádza, v akom rozsahu žiadateľ využil bezplatnú právnu pomoc; dokumenty týkajúce sa majetkových pomerov žiadateľa/odporcu – príjmy/výdavky/majetok; osvedčenie o vykonateľnosti; v prípade potreby overená kópia rodného listu alebo osvedčenia o adopcii dieťaťa/detí; v prípade potreby potvrdenie o školskej dochádzke alebo štúdiu; písomnosti relevantné z hľadiska zmeny situácie dieťaťa/detí; v prípade potreby overená kópia sobášneho listu; v prípade potreby overená kópia dočasného rozhodnutia o rozvode (Decree Nisi); v prípade potreby dokumenty týkajúce sa rodinného stavu žiadateľa/odporcu; kópia akýchkoľvek relevantných súdnych rozhodnutí; vyhlásenie o mieste pobytu a zamestnania povinného; vyhlásenie o totožnosti povinného; fotografia povinného, ak je k dispozícii; akékoľvek iné písomnosti podľa článku 16 ods. 3, článku 25 ods. 1 písm. a), b) a d) a ods. 3 písm. b) a článku 30 ods. 3, ak sú relevantné.

               Žiadosť podľa článku 10 ods. 2 písm. b)

               Anglicko a Wales

            Kópia rozhodnutia, ktoré sa má zmeniť; dokumenty týkajúce sa majetkových pomerov žiadateľa/odporcu – príjmy/výdavky/majetok; žiadosť o právnu pomoc; v prípade potreby potvrdenie o školskej dochádzke alebo štúdiu; písomnosti relevantné z hľadiska zmeny situácie dieťaťa/detí; v prípade potreby dokumenty týkajúce sa rodinného stavu žiadateľa/odporcu; kópia akýchkoľvek relevantných súdnych rozhodnutí; akékoľvek iné písomnosti podľa článku 16 ods. 3, článku 25 ods. 1 písm. a), b) a d) a ods. 3 písm. b) a článku 30 ods. 3, ak sú relevantné.

               Škótsko

            Kópia rozhodnutia, ktoré sa má zmeniť; dokumenty týkajúce sa majetkových pomerov žiadateľa/odporcu – príjmy/výdavky/majetok; žiadosť o právnu pomoc; v prípade potreby potvrdenie o školskej dochádzke alebo štúdiu; písomnosti relevantné z hľadiska zmeny situácie dieťaťa/detí.

               Severné Írsko

            Kópia rozhodnutia, ktoré sa má zmeniť; dokumenty týkajúce sa majetkových pomerov žiadateľa/odporcu – príjmy/výdavky/majetok; žiadosť o právnu pomoc; v prípade potreby potvrdenie o školskej dochádzke alebo štúdiu; písomnosti relevantné z hľadiska zmeny situácie dieťaťa/detí; v prípade potreby dokumenty týkajúce sa rodinného stavu žiadateľa/odporcu; kópia akýchkoľvek relevantných súdnych rozhodnutí; akékoľvek iné písomnosti podľa článku 16 ods. 3, článku 25 ods. 1 písm. a), b) a d) a ods. 3 písm. b) a článku 30 ods. 3, ak sú relevantné.

               Žiadosť podľa článku 10 ods. 2 písm. c)

               Anglicko a Wales

            Originál a/alebo overená kópia rozhodnutia, ktoré sa má zmeniť; osvedčenie o vykonateľnosti; dokument, v ktorom sa uvádza, v akom rozsahu žiadateľ využil bezplatnú právnu pomoc; dokumenty týkajúce sa majetkových pomerov žiadateľa/odporcu – príjmy/výdavky/majetok; v prípade potreby overená kópia rodného listu alebo osvedčenia o adopcii dieťaťa/detí; v prípade potreby potvrdenie o školskej dochádzke alebo štúdiu; písomnosti relevantné z hľadiska zmeny situácie dieťaťa/detí; v prípade potreby overená kópia sobášneho listu; v prípade potreby overená kópia rozhodnutia alebo inej listiny preukazujúca zánik manželstva alebo iného vzťahu; v prípade potreby dokumenty týkajúce sa rodinného stavu žiadateľa/odporcu; kópia akýchkoľvek relevantných súdnych rozhodnutí; vyhlásenie o mieste pobytu a zamestnania oprávneného; vyhlásenie o totožnosti oprávneného; fotografia oprávneného, ak je k dispozícii; akékoľvek iné písomnosti podľa článku 16 ods. 3, článku 25 ods. 1 písm. a), b) a d) a ods. 3 písm. b) a článku 30 ods. 3, ak sú relevantné.

               Škótsko

            Originál a/alebo overená kópia rozhodnutia, ktoré sa má zmeniť; dokument, v ktorom sa uvádza, v akom rozsahu žiadateľ využil bezplatnú právnu pomoc; dokumenty týkajúce sa majetkových pomerov žiadateľa/odporcu – príjmy/výdavky/majetok; v prípade potreby potvrdenie o školskej dochádzke alebo štúdiu; písomnosti relevantné z hľadiska zmeny majetkových pomerov žiadateľa; vyhlásenie o mieste pobytu oprávneného; vyhlásenie o totožnosti oprávneného; fotografia oprávneného, ak je k dispozícii.

               Severné Írsko

            Originál a/alebo overená kópia rozhodnutia, ktoré sa má zmeniť; osvedčenie o vykonateľnosti; dokument, v ktorom sa uvádza, v akom rozsahu žiadateľ využil bezplatnú právnu pomoc; dokumenty týkajúce sa majetkových pomerov žiadateľa/odporcu – príjmy/výdavky/majetok; v prípade potreby overená kópia rodného listu alebo osvedčenia o adopcii dieťaťa/detí; v prípade potreby potvrdenie o školskej dochádzke alebo štúdiu; písomnosti relevantné z hľadiska zmeny situácie dieťaťa/detí; v prípade potreby overená kópia sobášneho listu; v prípade potreby overená kópia dočasného rozhodnutia o rozvode (Decree Nisi); v prípade potreby dokumenty týkajúce sa rodinného stavu žiadateľa/odporcu; kópia akýchkoľvek relevantných súdnych rozhodnutí; vyhlásenie o mieste pobytu a zamestnania oprávneného; vyhlásenie o totožnosti oprávneného; fotografia oprávneného, ak je k dispozícii; Akékoľvek iné písomnosti podľa článku 16 ods. 3, článku 25 ods. 1 písm. a), b) a d) a ods. 3 písm. b) a článku 30 ods. 3, ak sú relevantné.

               Všeobecne

            Pokiaľ ide o žiadosti podľa článku 10 vrátane článku 10 ods. 1 písm. a) a ods. 2 písm. a), ústrednému orgánu Anglicka a Walesu by sa mali doručiť tri kópie každého dokumentu spolu s prekladmi do angličtiny (ak je to potrebné).
            Pokiaľ ide o žiadosti podľa článku 10 vrátane článku 10 ods. 1 písm. a) a ods. 2 písm. a), ústrednému orgánu Severného Írska by sa mali doručiť tri kópie každého dokumentu spolu s prekladmi do angličtiny.
            2.   VYHLÁSENIA PODĽA ČLÁNKU 44 ODS. 1 DOHOVORU
            Európska únia vyhlasuje, že nižšie uvedené členské štáty akceptujú okrem žiadostí a súvisiacich písomností v ich úradných jazykoch aj žiadosti a súvisiace písomnosti preložené do jazykov uvedených pri jednotlivých členských štátoch:

                        Česká republika: slovenský jazyk;

                        Estónska republika: anglický jazyk;

                        Cyperská republika: anglický jazyk;

                        Litovská republika: anglický jazyk;

                        Maltská republika: anglický jazyk;

                        Slovenská republika: český jazyk;

                        Fínska republika: anglický jazyk.

                  3.   VYHLÁSENIA PODĽA ČLÁNKU 44 ODS. 2 DOHOVORU
            Európska únia vyhlasuje, že dokumenty Belgického kráľovstva sa musia vyhotoviť vo francúzštine, holandčine alebo nemčine alebo preložiť do niektorého z týchto jazykov v závislosti od časti belgického územia, kde sa dokumenty predkladajú.
            Informácie o tom, ktorý jazyk sa má použiť v danej časti belgického územia, sú k dispozícii v Príručke pre prijímajúce orgány podľa nariadenia Európskeho parlamentu a Rady (ES) č. 1393/2007 z 13. novembra 2007 o doručovaní súdnych a mimosúdnych písomností v občianskych a obchodných veciach v členských štátoch (doručovanie písomností) (1). Táto príručka je dostupná na webovej stránke: http://ec.europa.eu/justice_home/judicialatlascivil/html/index_sk.htm.
            Kliknite na:
            ‚Doručovanie písomností [nariadenie Rady (ES) č. 1393/2007)‘/‚Dokumenty‘/‚Príručka‘/‚Belgicko‘/‚Geographical areas of competence‘ (s. 13 a nasl.)
            alebo zadajte priamo túto adresu:
            http://ec.europa.eu/justice_home/judicialatlascivil/html/pdf/manual_sd_bel.pdf
            a kliknite na ‚Geographical areas of competence‘ (s. 13 a nasl.).“

         (1)  Ú. v. EÚ L 324, 10.12.2007, s. 79.


title: 2012/743/SZBP: Rozhodnutie Politického a bezpečnostného výboru Atalanta/3/2012 z  27. novembra 2012 o vymenovaní veliteľa ozbrojených síl Európskej únie pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta)

text:
               4.12.2012

               SK

               Úradný vestník Európskej únie

               L 332/20

         ROZHODNUTIE POLITICKÉHO A BEZPEČNOSTNÉHO VÝBORU ATALANTA/3/2012
   z 27. novembra 2012
   o vymenovaní veliteľa ozbrojených síl Európskej únie pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta)
   (2012/743/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na jednotnú akciu Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1), a najmä na jej článok 6,
   keďže:

               (1)

               Podľa článku 6 ods. 1 jednotnej akcie 2008/851/SZBP Rada poverila Politický a bezpečnostný výbor (ďalej len „PBV“) prijímať rozhodnutia o vymenovaní veliteľa ozbrojených síl EÚ.

               (2)

               PBV prijal 3. júla 2012 rozhodnutie Atalanta/2/2012 (2) o vymenovaní kontraadmirála Enrica CREDENDINA za veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta).

               (3)

               Veliteľ operácie EÚ odporučil, aby sa za nového veliteľa ozbrojených síl EÚ pre Atalanta ako následník kontraadmirála Enrica CREDENDINA vymenoval kontraadmirál Pedro Ángel GARCĺA DE PAREDES PÉREZ DE SEVILLA.

               (4)

               Vojenský výbor EÚ toto odporúčanie podporuje.

               (5)

               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami,

         PRIJAL TOTO ROZHODNUTIE:
   Článok 1
   Kontraadmirál Pedro Ángel GARCÍA DE PAREDES PÉREZ DE SEVILLA sa týmto vymenúva za veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania od 6. decembra 2012.
   Článok 2
   Rozhodnutie Atalanta/2/2012 sa týmto zrušuje.
   Článok 3
   Toto rozhodnutie nadobúda účinnosť 6. decembra 2012.

      V Bruseli 27. novembra 2012

            Za Politický a bezpečnostný výbor

            predseda

         O. SKOOG

      (1)  Ú. v. EÚ L 301, 12.11.2008, s. 33.

      (2)  Rozhodnutie Politického a bezpečnostného výboru Atalanta/2/2012 z 3. júla 2012 o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) (Ú. v. EÚ L 176, 6.7.2012, s. 64).


title: 2004/708/ES: Rozhodnutie Európskeho parlamentu z 21. apríla 2004 o udelení absolutória riaditeľovi Európskej agentúry pre bezpečnosť a ochranu zdravia pri práci v súvislosti s plnením jej rozpočtu za finančný rok 2002

text:
               21.4.2004

               SK

               Úradný vestník Európskej únie

               L 330/2

         ROZHODNUTIE EURÓPSKEHO PARLAMENTU
   z 21. apríla 2004
   o udelení absolutória riaditeľovi Európskej agentúry pre bezpečnosť a ochranu zdravia pri práci v súvislosti s plnením jej rozpočtu za finančný rok 2002
   (2004/708/ES)

    ---documentbreak---

               21.4.2004

               SK

               Úradný vestník Európskej únie

               L 330/2

         UZNESENIE
   Európskeho parlamentu obsahujúce sprievodné poznámky k rozhodnutiu o udelení absolutória riaditeľovi Európskej agentúry pre bezpečnosť a ochranu zdravia pri práci v súvislosti s plnením jej rozpočtu za finančný rok 2002


title: Rozhodnutie Rady 2003/663/SZBP z 10. decembra 2002 o uzavretí dohôd medzi Európskou úniou a Bulharskom, Cyprom, Českou republikou, Estónskom, Maďarskom, Islandom, Lotyšskom, Litvou, Nórskom, Rumunskom, Slovenskou republikou, Slovinskom, Švajčiarskom, Tureckom a Ukrajinou o účasti týchto štátov na Policajnej misii Európskej únie (EUPM) v Bosne a Hercegovine

text:
Dôležité právne oznámenie

|

32003D0663

Úradný vestník L 239 , 25/09/2003 S. 0001 - 0001

		Rozhodnutie Rady 2003/663/SZBPz 10. decembra 2002o uzavretí dohôd medzi Európskou úniou a Bulharskom, Cyprom, Českou republikou, Estónskom, Maďarskom, Islandom, Lotyšskom, Litvou, Nórskom, Rumunskom, Slovenskou republikou, Slovinskom, Švajčiarskom, Tureckom a Ukrajinou o účasti týchto štátov na Policajnej misii Európskej únie (EUPM) v Bosne a HercegovineRADA EURÓPSKEJ ÚNIE,so zreteľom na Zmluvu o založení Európskej únie, a najmä na jej článok 24,so zreteľom na odporúčanie predsedníctva,keďže:(1) Rada prijala 11. marca 2002 jednotnú akciu 2002/210/SZBP o Policajnej misii Európskej únie [1].(2) Článok 8 ods. 3 uvedenej jednotnej akcie ustanovuje, že na podrobné ustanovenia, ktoré sa týkajú účasti tretích štátov na EUPM sa vzťahujú dohody podľa článku 24 Zmluvy o Európskej únii.(3) Podľa rozhodnutia Rady zo 14. októbra 2002, ktorým sa predsedníctvo oprávňuje začať rokovania, predsedníctvo vyjednalo dohody s Bulharskom, Cyprom, Českou republikou, Estónskom, Maďarskom, Islandom, Lotyšskom, Litvou, Nórskom, Rumunskom, Slovenskou republikou, Slovinskom, Švajčiarskom, Tureckom a Ukrajinou o ich účasti na EUPM.(4) Tieto dohody by sa mali schváliť,ROZHODLA TAKTO:Článok 1Dohody medzi Európskou úniou a Bulharskom, Cyprom, Českou republikou, Estónskom, Maďarskom, Islandom, Lotyšskom, Litvou, Nórskom, Rumunskom, Slovenskou republikou, Slovinskom, Švajčiarskom, Tureckom a Ukrajinou o účasti týchto štátov na Policajnej misii Európskej únie (EUPM) v Bosne a Hercegovine sa týmto schvaľuje v mene Európskej únie.Znenia týchto dohôd sú pripojené k tomuto rozhodnutiu.Článok 2Predseda Rady sa týmto oprávňuje vymenovať osobu(-y) splnomocnenú(-é) na podpísanie týchto dohôd tak, aby sa stali záväznými pre Európsku úniu.Článok 3Toto rozhodnutie sa uverejní v Úradnom vestníku Európskej únie.Článok 4Toto rozhodnutie nadobúda účinnosť dňom jeho uverejnenia.V Bruseli 10. decembra 2002Za RadupredsedaP. S. Møller[1] Ú. v. ES L 70, 13.3.2002, s. 1.--------------------------------------------------


title: 2007/171/ES: Rozhodnutie Komisie zo 16. marca 2007 , ktorým sa ustanovujú sieťové požiadavky na Schengenský informačný systém II (3. pilier)

text:
               20.3.2007

               SK

               Úradný vestník Európskej únie

               L 79/29

      ROZHODNUTIE KOMISIE

   zo 16. marca 2007,
   ktorým sa ustanovujú sieťové požiadavky na Schengenský informačný systém II (3. pilier)
   (2007/171/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 2001/886/SVV zo 6. decembra 2001 o vývoji druhej generácie Schengenského informačného systému (SIS II) (1), a najmä na jeho článok 4 písm. a),
   keďže:

               (1)

               V súvislosti s vývojom SIS II je potrebné stanoviť technické špecifikácie týkajúce sa komunikačnej siete a jej komponentov, ako aj špecifické sieťové požiadavky.

               (2)

               Medzi Komisiou a členskými štátmi by sa mali zaviesť primerané opatrenia, najmä pokiaľ ide o prvky jednotného národného rozhrania umiestneného v členských štátoch.

               (3)

               Týmto rozhodnutím nie je dotknuté prijímanie ďalších rozhodnutí Komisie v súvislosti s vývojom SIS II, najmä pokiaľ ide o vývoj bezpečnostných požiadaviek.

               (4)

               Vývoj SIS II sa riadi nariadením Rady (ES) č. 2424/2001 (2) a rozhodnutím Rady 2001/886/SVV. S cieľom zabezpečiť jednotný implementačný postup pri vývoji SIS II ako celku by ustanovenia tohto rozhodnutia mali premietnuť ustanovenia rozhodnutia Komisie, ktorým sa ustanovujú sieťové požiadavky na SIS II tak, aby bolo prijaté v súlade s uplatňovaním nariadenia (ES) č. 2424/2001.

               (5)

               Spojené kráľovstvo sa zúčastňuje na tomto rozhodnutí v súlade s článkom 5 Protokolu, ktorým sa začleňuje schengenské acquis do rámca Európskej únie, ktorý je pripojený k Zmluve o EÚ a k Zmluve o ES, a v súlade s článkom 8 ods. 2 rozhodnutia Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                   (3).

               (6)

               Írsko sa zúčastňuje na tomto rozhodnutí v súlade s článkom 5 Protokolu, ktorým sa začleňuje schengenské acquis do rámca Európskej únie, ktorý je pripojený k Zmluve o EÚ a k Zmluve o ES, a v súlade s článkom 5 ods. 1 a článkom 6 ods. 2 rozhodnutia Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis
                   (4).

               (7)

               Pokiaľ ide o Island a Nórsko, toto rozhodnutie predstavuje vývoj ustanovení schengenského acquis v zmysle dohody uzavretej medzi Radou Európskej únie a Islandskou republikou a Nórskym kráľovstvom o pridružení týchto dvoch štátov pri vykonávaní, uplatňovaní a vývoji schengenského acquis, ktoré patria do oblasti uvedenej v článku 1 písm. G rozhodnutia Rady 1999/437/ES (5) o určitých vykonávacích predpisoch k tejto dohode.

               (8)

               Pokiaľ ide o Švajčiarsko, toto rozhodnutie predstavuje vývoj ustanovení schengenského acquis v zmysle dohody podpísanej Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis, ktoré patria do oblasti uvedenej v článku 1 písm. G rozhodnutia 1999/437/ES v spojení s článkom 4 ods. 1 rozhodnutia Rady 2004/849/ES (6) o podpise v mene Európskej únie a o predbežnom vykonávaní niektorých ustanovení tejto dohody.

               (9)

               Toto rozhodnutie je aktom, ktorý je založený na schengenskom acquis alebo s ním inak súvisí v zmysle článku 3 ods. 1 aktu o pristúpení.

               (10)

               Opatrenia stanovené v tomto rozhodnutí sú v súlade so stanoviskom výboru zriadeného podľa článku 5 ods. 1 rozhodnutia 2001/886/SVV,

         ROZHODLA TAKTO:
   Jediný článok
   Technické špecifikácie týkajúce sa návrhu fyzickej architektúry komunikačnej infraštruktúry SIS II sú stanovené v prílohe.

      V Bruseli 16. marca 2007

            Za Komisiu

         Franco FRATTINI

            podpredseda

      (1)  Ú. v. ES L 328, 13.12.2001, s. 1.

      (2)  Ú. v. ES L 328, 13.12.2001, s. 4. Nariadenie zmenené a doplnené nariadením (ES) č. 1988/2006 (Ú. v. EÚ L 411, 30.12.2006, s. 1).

      (3)  Ú. v. ES L 131, 1.6.2000, s. 43. Rozhodnutie zmenené a doplnené rozhodnutím 2004/926/ES (Ú. v. EÚ L 395, 31.12.2004, s. 70).

      (4)  Ú. v. ES L 64, 7.3.2002, s. 20.

      (5)  Ú. v. ES L 176, 10.7.1999, s. 31.

      (6)  Ú. v. EÚ L 368, 15.12.2004, s. 26.

      PRÍLOHA
      OBSAH

                  1.

               Úvod …

                  1.1.

               Akronymy a skratky …

                  2.

               Všeobecný prehľad …

                  3.

               Geografické pokrytie …

                  4.

               Sieťové služby …

                  4.1.

               Štruktúra siete …

                  4.2.

               Typ spojenia medzi základným a záložným CS-SIS …

                  4.3.

               Šírka pásma …

                  4.4.

               Druhy služieb …

                  4.5.

               Podporované protokoly …

                  4.6.

               Technické špecifikácie …

                  4.6.1.

               Adresovanie IP …

                  4.6.2.

               Podpora IPv6 …

                  4.6.3.

               Statické smerovanie …

                  4.6.4.

               Udržiavaná rýchlosť toku …

                  4.6.5.

               Ďalšie špecifikácie …

                  4.7.

               Odolnosť …

                  5.

               Monitorovanie …

                  6.

               Generické služby …

                  7.

               Dostupnosť …

                  8.

               Bezpečnostné služby …

                  8.1.

               Šifrovanie siete …

                  8.2.

               Ďalšie bezpečnostné prvky …

                  9.

               Helpdesk a štruktúra podpory …

                  10.

               Interakcia s inými systémami …
            1.   Úvod
      Tento dokument opisuje návrh komunikačnej siete, jej zahrnutých komponentov a špecifických sieťových požiadaviek.
      1.1.   Akronymy a skratky
      Táto časť obsahuje akronymy použité v celom dokumente.

                  Akronymy a skratky

                  Vysvetlenie

                  BLNI

                  Záložné miestne národné rozhranie (Backup Local National Interface)

                  CEP

                  Centrálny koncový bod (Central End Point)

                  CNI

                  Centrálne národné rozhranie (Central National Interface)

                  CS

                  Centrálny systém (Central System)

                  CS-SIS

                  Technická podporná jednotka obsahujúca databázu SIS II

                  DNS

                  Server doménových mien (Domain Name Server)

                  FCIP

                  Optický kanál cez IP (Fibre Channel over IP)

                  FTP

                  Protokol prenosu súborov (File Transport Protocol)

                  HTTP

                  Hypertextový prenosový protokol (Hyper Text Transfer Protocol)

                  IP

                  Internetový protokol (Internet Protocol)

                  LAN

                  Miestna počítačová sieť (Local Area Network)

                  LNI

                  Miestne národné rozhranie (Local National Interface)

                  Mbit/s

                  Megabity za sekundu

                  MDC

                  Hlavný zmluvný vývojový dodávateľ (Main Developer Contractor)

                  N.SIS II

                  Národný úsek v každom členskom štáte

                  NI-SIS

                  Jednotné národné rozhranie

                  NTP

                  Časový protokol siete (Network Time Protocol)

                  SAN

                  Pamäťová sieť (Storage Area Network)

                  SDH

                  Synchrónna digitálna hierarchia (Synchronous Digital Hierarchy)

                  SIS II

                  Druhá generácia Schengenského informačného systému

                  SMTP

                  Jednoduchý protokol na prenos pošty (Simple Mail Transport Protocol)

                  SNMP

                  Jednoduchý protokol riadenia siete (Simple Network Management Protocol)

                  s-TESTA

                  Bezpečné transeurópske služby pre telematiku medzi správami – opatrenie programu IDABC (vzájomná súčinnosť pri poskytovaní paneurópskych e-government služieb pre verejnú správu, podnikateľské subjekty a občanov, rozhodnutie Európskeho parlamentu a Rady 2004/387/ES z 21. apríla 2004)

                  TCP

                  Protokol riadenia prenosu (Transmission Control Protocol)

                  VIS

                  Vízový informačný systém (Visa Information System)

                  VPN

                  Virtuálna neverejná sieť (Virtual Private Network)

                  WAN

                  Rozsiahla počítačová sieť (Wide Area Network)

            2.   Všeobecný prehľad
      SIS II pozostáva z:

                  —

                  centrálneho systému (ďalej len „centrálny SIS II“), ktorý pozostáva z:

                              —

                              technickej podpornej jednotky (ďalej len „CS-SIS“), ktorá obsahuje databázu SIS II. Základná CS-SIS vykonáva technický dohľad a správu, pričom záložná CS-SIS dokáže zabezpečovať všetky funkcie základnej CS-SIS v prípade zlyhania tohto systému,

                              —

                              jednotného národného rozhrania (ďalej len „NI-SIS“),

                  —

                  národného úseku (ďalej len „N.SIS II“) v každom členskom štáte, ktorý sa skladá z národných dátových systémov, ktoré komunikujú s centrálnym SIS II. N.SIS II môže obsahovať dátový súbor (ďalej len „národná kópia“) predstavujúci úplnú alebo čiastočnú kópiu databázy SIS II,

                  —

                  komunikačnej infraštruktúry medzi CS-SIS a NI-SIS (ďalej len „komunikačná infraštruktúra“), ktorá zabezpečuje šifrovanú virtuálnu sieť pre údaje SIS II a výmenu údajov medzi úradmi SIRENE.

            NI-SIS pozostáva z:

                  —

                  miestneho národného rozhrania (ďalej len „LNI“) v každom členskom štáte, ktoré fyzicky pripája členské štáty k bezpečnej komunikačnej sieti a obsahuje šifrovacie zariadenia pre prevádzku SIS II a SIRENE. LNI je umiestnené na území členského štátu,

                  —

                  voliteľného záložného miestneho národného rozhrania (ďalej len „BLNI“), ktoré má úplne rovnaký obsah a funkciu ako LNI.

            Používanie LNI a BLNI je určené výhradne pre systém SIS II a výmenu SIRENE. Špecifická konfigurácia LNI a BLNI sa spresní a dohodne s každým jednotlivým členským štátom s cieľom zohľadniť bezpečnostné požiadavky, fyzické umiestnenie a podmienky inštalácie, vrátane poskytovania služieb poskytovateľom siete, čo znamená, že fyzické spojenie s-TESTA môže obsahovať niekoľko tunelov VPN pre iné systémy, napr. VIS a Eurodac,

                  —

                  centrálneho národného rozhrania (ďalej len „CNI“), ktoré je aplikáciou umožňujúcou prístup do CS-SIS. Každý členský štát má samostatné logické prístupové body k CNI prostredníctvom centrálneho firewallu.

            Komunikačná infraštruktúra medzi CS-SIS a NI-SIS pozostáva zo:

                  —

                  siete pre bezpečné transeurópske služby pre telematiku medzi správami (ďalej len „s-TESTA“), ktorá zabezpečuje šifrovanú virtuálnu neverejnú sieť pre údaje SIS II a prevádzku SIRENE.

            3.   Geografické pokrytie
      Komunikačná infraštruktúra musí vedieť zabezpečiť pokrytie a poskytovanie požadovaných služieb pre všetky členské štáty.
      To znamená všetky členské štáty EÚ (Belgicko, Francúzsko, Nemecko, Luxembursko, Holandsko, Taliansko, Portugalsko, Španielsko, Grécko, Rakúsko, Dánsko, Fínsko, Švédsko, Cyprus, Česká republika, Estónsko, Maďarsko, Lotyšsko, Litva, Malta, Poľsko, Slovensko, Slovinsko, Spojené kráľovstvo a Írsko), ako aj Nórsko, Island a Švajčiarsko.
      Okrem toho je potrebné zabezpečiť pokrytie aj pre prístupové krajiny Rumunsko a Bulharsko.
      Nakoniec sa komunikačná infraštruktúra musí dať rozšíriť na akúkoľvek ďalšiu krajinu alebo subjekt, ktorý pristúpi do centrálneho SIS II (napr. Europol, Eurojust).
      4.   Sieťové služby
      Pri každom uvedenom protokole alebo architektúre sú prijateľné aj rovnaké budúce technológie, protokoly a architektúra.
      4.1.   Štruktúra siete
      Architektúra SIS II využíva centralizované služby, ktoré sú prístupné z rôznych členských štátov. Pre potreby odolnosti sú tieto centralizované služby duplikované na dvoch rôznych miestach, konkrétne v Štrasburgu vo Francúzsku a v St. Johann im Pongau v Rakúsku, teda v CS-SIS, CU a záložnom CS-SIS, BCU.
      Centrálne jednotky, hlavná a záložná, musia byť prístupné z rôznych členských štátov. Zúčastnené krajiny môžu mať viacero prístupových bodov siete, LNI a BLNI, ktoré slúžia na spojenie národného systému s centrálnymi službami.
      Okrem hlavnej prepojiteľnosti s centrálnymi službami musí komunikačná infraštruktúra podporovať aj dvojstrannú výmenu dodatočných informácií medzi úradmi SIRENE rôznych členských štátov.
      4.2.   Typ spojenia medzi základným a záložným CS-SIS
      Požadovaným typom spojenia pre prepojiteľnosť medzi základným a záložným CS-SIS musí byť SDH alebo rovnocenný kruh, t. j. musí byť otvorený aj pre nové budúce architektúry a technológie. Infraštruktúra SDH sa použije na rozšírenie miestnych sietí oboch centrálnych jednotiek s cieľom vytvorenia jednotnej konzistentnej LAN. Táto LAN sa následne využije na nepretržitú synchronizáciu CU a BCU.
      4.3.   Šírka pásma
      Základnou požiadavkou komunikačnej infraštruktúry je veľkosť šírky pásma, ktorú môže poskytnúť rôznym prepojeným miestam, a jej schopnosť podporovať túto šírku pásma vnútri chrbticovej siete.
      Šírka pásma potrebná pre LNI a voliteľné BLNI sa bude v každom členskom štáte líšiť, a to najmä v závislosti od voľby používania národných kópií, centrálneho vyhľadávania a výmeny biometrických údajov.
      Konkrétna veľkosť, ktorú sa komunikačná infraštruktúra rozhodne ponúknuť, je irelevantná, pokiaľ spĺňa minimálne potreby každého členského štátu.
      Každý z uvedených druhov miest môže prenášať obrovské množstvo údajov (alfanumerické, biometrické údaje, ako aj kompletné dokumenty) ľubovoľným smerom. Komunikačná infraštruktúra preto musí poskytovať dostatočné minimálne garantované rýchlosti vysielania a sťahovania pri každom spojení.
      Komunikačná infraštruktúra musí ponúkať rýchlosť pripojenia od 2 do 155 Mbit/s alebo viac. Sieť musí poskytovať dostatočnú minimálnu garantovanú rýchlosť vysielania a sťahovania pri každom spojení a jej veľkosť musí umožňovať podporu celkovej veľkosti šírky pásma prístupových bodov siete.
      4.4.   Druhy služieb
      Centrálny SIS II bude podporovať schopnosť prioritizácie dopytov/upozornení. V rámci odvodenej požiadavky bude komunikačná infraštruktúra podporovať aj možnosť prioritizácie prevádzky.
      Predpokladá sa, že parametre sieťovej prioritizácie stanoví centrálny SIS II pre všetky pakety, pri ktorých je to potrebné. Použije sa pri tom vážené radenie (Weighted Fair Queuing), čo znamená, že komunikačná infraštruktúra musí byť schopná prevziať prioritizáciu zadanú dátovým paketom na zdrojovej LAN a primerane zoradiť pakety v rámci vlastnej chrbticovej siete. Okrem toho na vzdialenom mieste musí komunikačná infraštruktúra doručiť pôvodné pakety obsahujúce rovnakú prioritizáciu, aká je nastavená v zdrojovej LAN.
      4.5.   Podporované protokoly
      Centrálny SIS II bude využívať niekoľko sieťových komunikačných protokolov. Komunikačná infraštruktúra by mala podporovať rozsiahly súbor sieťových komunikačných protokolov. Medzi štandardnými protokolmi, ktoré majú byť podporované, sú HTTP, FTP, NTP, SMTP, SNMP a DNS.
      Okrem štandardných protokolov musí byť komunikačná infraštruktúra schopná spracovať rôzne tunelovacie protokoly, replikačné protokoly SAN a protokoly spojenia Java-to-Java v rámci BEA WebLogic. Tunelovacie protokoly, ako napr. IPsec v tunelovom režime, sa použijú na prenos šifrovanej prevádzky na miesto určenia.
      4.6.   Technické špecifikácie
      4.6.1.   Adresovanie IP
      Komunikačná infraštruktúra musí mať celý rad rezervovaných adries IP, ktoré možno použiť výlučne v rámci tejto siete. V rámci škály rezervovaných IP bude centrálny SIS II používať určený súbor adries IP, ktoré sa nebudú používať nikde inde.
      4.6.2.   Podpora IPv6
      Možno predpokladať, že v miestnych sieťach členských štátov sa bude používať protokol TCP/IP. Niektoré miesta však budú vychádzať z verzie 4 a niektoré z verzie 6. Prístupové body siete musia ponúkať možnosť slúžiť ako sieťový priechod a musia byť schopné fungovať nezávisle od sieťových protokolov používaných v centrálnom SIS II, ako aj v N.SIS II.
      4.6.3.   Statické smerovanie
      Na komunikáciu s členskými štátmi môžu CU a BCU využívať jednu identickú adresu IP. Preto by komunikačná infraštruktúra mala podporovať statické smerovanie.
      4.6.4.   Udržiavaná rýchlosť toku
      Len čo je rýchlosť zavedenia spojenia s CU alebo BCU menej ako 90 %, daný členský štát musí byť schopný nepretržite udržiavať 100 % vlastnej špecifikovanej šírky pásma.
      4.6.5.   Ďalšie špecifikácie
      Na zabezpečenie podpory CS-SIS musí komunikačná infraštruktúra spĺňať aspoň minimálny súbor technických špecifikácií.
      Oneskorenie trasy musí byť (vrátane hlavných prevádzkových hodín) maximálne 150 ms pri 95 % paketov a menej ako 200 ms pri 100 % paketov.
      Pravdepodobnosť straty paketov musí byť (vrátane hlavných prevádzkových hodín) maximálne 10–4 pri 95 % paketov a menej ako 10–3 pri 100 % paketov.
      Uvedené špecifikácie sa vzťahujú na každý prístupový bod samostatne.
      Obojsmerné oneskorenie spojenia medzi CU a BCU môže byť maximálne 60 ms.
      4.7.   Odolnosť
      Navrhnutý CS-SIS spĺňa požiadavku vysokej dostupnosti. Práve preto systém zahŕňa odolnosť proti zlyhaniu komponentov, a to na základe duplikovania všetkých zariadení.
      Komponenty komunikačnej infraštruktúry musia byť odolné aj proti zlyhaniu komponentov. Pre komunikačnú infraštruktúru to znamená odolnosť nasledujúcich komponentov:

                  —

                  chrbticovej siete,

                  —

                  smerovacích zariadení,

                  —

                  bodov prístupu,

                  —

                  miestnych slučkových spojení (vrátane fyzických prebytočných káblov),

                  —

                  bezpečnostných zariadení (šifrovacích zariadení, firewallov atď.),

                  —

                  všetkých generických služieb (DNS, NTP atď.),

                  —

                  LNI/BLNI.

            Opravné mechanizmy (failover mechanisms) by sa mali vo všetkých sieťových zariadeniach spustiť bez manuálneho zásahu.
      5.   Monitorovanie
      Na umožnenie monitorovania sa musia dať monitorovacie nástroje komunikačnej infraštruktúry začleniť do monitorovacích zariadení organizácie zodpovednej za prevádzkové riadenie centrálneho SIS II.
      6.   Generické služby
      Okrem určených sieťových a bezpečnostných služieb musí komunikačná infraštruktúra ponúkať aj generické služby.
      Určené služby sa musia pre nadbytočnosť implementovať v rámci oboch centrálnych jednotiek.
      V komunikačnej infraštruktúre musia byť prítomné nasledujúce voliteľné generické služby:

                  Služba

                  Doplňujúce informácie

                  DNS

                  Súčasný opravný postup na prepnutie z CU na BCU v prípade sieťového zlyhania sa zakladá na zmene adresy IP v rámci servera generickej DNS.

                  Prenos e-mailov

                  Použitie generického prenosu e-mailov môže byť užitočné pre štandardizáciu e-mailového nastavenia pre rôzne členské štáty a na rozdiel od určeného servera nespotrebúva sieťové zdroje z CU/BCU.
                  E-maily používajúce generický e-mailový prenos musia naďalej vyhovovať svojej bezpečnostnej predlohe.

                  NTP

                  Táto služba sa môže využiť na synchronizáciu hodín sieťových zariadení.

            7.   Dostupnosť
      CS-SIS, LNI a BLNI musia byť dostupné na 99,99 % počas 28-dňového rolovacieho obdobia s výnimkou dostupnosti siete.
      Dostupnosť komunikačnej infraštruktúry musí byť 99,99 %.
      8.   Bezpečnostné služby
      8.1.   Šifrovanie siete
      Centrálny SIS II neumožňuje prenos údajov s vysokými alebo veľmi vysokými požiadavkami ochrany mimo LAN bez šifrovania. Malo by sa zabezpečiť, aby poskytovateľ siete nemal žiadnym spôsobom prístup k prevádzkovým údajom SIS II ani k príslušnej výmene SIRENE.
      Na uchovanie vysokého stupňa bezpečnosti musí komunikačná infraštruktúra poskytovať možnosť riadenia certifikátov/kľúčov. Musí byť možná vzdialená správa a vzdialené monitorovanie šifrovacích okien. Šifrovacie algoritmy musia spĺňať nasledujúce minimálne požiadavky:

                  —

                  symetrické šifrovacie algoritmy:

                              —

                              3DES (128 bitov) alebo viac,

                              —

                              generácia kľúča musí byť založená na náhodnej hodnote, ktorá zabráni obmedzeniu priestoru kľúča v prípade útoku,

                              —

                              šifrovacie kľúče alebo informácie, ktoré možno použiť na odvodenie kľúčov, majú zabezpečenú neustálu ochranu v pamäti,

                  —

                  asymetrické šifrovacie algoritmy:

                              —

                              RSA (1 024-bitový modul) alebo viac,

                              —

                              generácia kľúča musí byť založená na náhodnej hodnote, ktorá zabráni obmedzeniu priestoru kľúča v prípade útoku.

            Použije sa protokol zapuzdrených užitočných dát (ESP, RFC2406), a to v tunelovom režime. Používateľské dáta a pôvodné záhlavie IP budú šifrované.
      Na výmenu relačných kľúčov sa použije protokol výmeny internetových kľúčov (IKE).
      Kľúče IKE budú platné maximálne 1 deň.
      Relačné kľúče budú platné maximálne 1 hodinu.
      8.2.   Ďalšie bezpečnostné prvky
      Okrem ochrany prístupových bodov SIS II musí komunikačná infraštruktúra chrániť aj voliteľné generické služby. Tieto služby by mali spĺňať rovnaké ochranné opatrenia porovnateľné s opatreniami v prípade CS-SIS. Všetky generické služby preto musia byť chránené minimálne firewallom, antivírusovým softvérom a systémom na detekciu prienikov. Zariadenia generických služieb a ich ochranné opatrenia by navyše mali byť pod neustálym bezpečnostným dohľadom (registrácia a následné opatrenia).
      Na udržanie vysokého stupňa bezpečnosti musí byť organizácia, ktorá je zodpovedná za prevádzkové riadenie centrálneho SIS II, oboznámená so všetkými bezpečnostnými incidentmi, ktoré v komunikačnej infraštruktúre nastanú. Preto musí komunikačná infraštruktúra umožniť, aby sa bezpečnostné incidenty hlásili bez akéhokoľvek omeškania príslušnej organizácii, ktorá je zodpovedná za prevádzkové riadenie centrálneho SIS II. Všetky bezpečnostné incidenty sa musia pravidelne vykazovať, napr. formou mesačných hlásení a ad hoc hlásení.
      9.   Helpdesk a štruktúra podpory
      Poskytovateľ komunikačnej infraštruktúry musí zabezpečovať helpdesk, ktorý komunikuje s organizáciou zodpovednou za prevádzkové riadenie centrálneho SIS II.
      10.   Interakcia s inými systémami
      Komunikačná infraštruktúra musí zabezpečiť, aby sa informácie nemohli dostať mimo pridelených komunikačných kanálov. Z hľadiska technickej implementácie to znamená, že:

                  —

                  každý neoprávnený a/alebo nekontrolovaný prístup k iným sieťam je prísne zakázaný; platí to aj pre prepojiteľnosť s internetom,

                  —

                  nesmie dochádzať k úniku údajov do iných systémov v sieti, napr. nie je povolená prepojiteľnosť s inými IP VPN.

            Okrem uvedených technických obmedzení má vplyv aj na helpdesk komunikačnej infraštruktúry. Helpdesk nesmie poskytnúť žiadne informácie v súvislosti s centrálnym SIS II inému subjektu ako subjektu, ktorý je zodpovedný za prevádzkové riadenie centrálneho SIS II.


title: 2011/250/EÚ: Rozhodnutie Rady z  31. januára 2011 o podpise Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na strane druhej, v mene Európskej únie, ktorým sa mení a dopĺňa dohoda s cieľom rozšíriť ustanovenia dohody na bilaterálny obchod v oblasti textilu s ohľadom na uplynutie platnosti bilaterálnej dohody o textile

text:
               27.4.2011

               SK

               Úradný vestník Európskej únie

               L 106/1

         ROZHODNUTIE RADY
   z 31. januára 2011
   o podpise Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na strane druhej, v mene Európskej únie, ktorým sa mení a dopĺňa dohoda s cieľom rozšíriť ustanovenia dohody na bilaterálny obchod v oblasti textilu s ohľadom na uplynutie platnosti bilaterálnej dohody o textile
   (2011/250/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Rada poverila 9. júna 2010 Komisiu, aby začala rokovania s Uzbeckou republikou s cieľom zmeniť a doplniť Dohodu o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na strane druhej (1) (ďalej len „dohoda“), tak aby sa zabezpečilo formálne rozšírenie princípov, ktoré sa uplatňujú v obchode s iným tovarom, aj na obchod s textilnými výrobkami. Tieto rokovania sa úspešne skončili a protokol, ktorým sa mení dohoda vypustením článku 16 a všetkých odkazov naň, bol parafovaný 1. júla 2010.

               (2)

               V rámci týchto rokovaní sa obe strany dohodli sprehľadniť dohodu a vypustiť obsolentné technické ustanovenie, ktorého platnosť sa skončila v roku 1998, spolu s príslušnou prílohou, na ktorú odkazovalo.

               (3)

               V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom.

               (4)

               Protokol, ktorým sa mení a dopĺňa dohoda, by sa mal v mene Únie podpísať s výhradou jeho uzavretia,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na strane druhej, ktorým sa mení a dopĺňa dohoda s cieľom rozšíriť ustanovenia dohody na bilaterálny obchod v oblasti textilu s ohľadom na uplynutie platnosti bilaterálnej dohody o textile (ďalej len „protokol“) s výhradou uzavretia uvedeného protokolu (2).
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať protokol v mene Európskej únie s výhradou jeho uzavretia a urobiť nasledujúce vyhlásenie:

      „V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom a od tohto dátumu vykonáva všetky práva a preberá všetky povinnosti Európskeho spoločenstva. Odkazy na ‚Európske spoločenstvo‘ alebo ‚Spoločenstvo‘ v texte dohody preto v prípade potreby znejú ako odkazy na ‚Európsku úniu‘.“

   Článok 3
   Toto rozhodnutie nadobúda účinnosť dňom jeho prijatia.

      V Bruseli 31. januára 2011

            Za Radu

            predsedníčka

         C. ASHTON

      (1)  Ú. v. ES L 229, 31.8.1999, s. 3.

      (2)  Text protokolu sa uverejní spolu s rozhodnutím o jeho uzavretí.


title: Rozhodnutie Rady zo 14. decembra 2000 o uzavretí dohody vo forme výmeny listov, týkajúcej sa uplatňovania ustanovení Štvrtého protokolu o podmienkach rybolovu týkajúcich sa lovísk rýb, ktoré sú stanovené v Dohode o rybolove medzi Európskym hospodárskym spoločenstvom na jednej strane a vládou Dánska a miestnou vládou Grónska na druhej strane

text:
Dôležité právne oznámenie

|

32000D0815

Úradný vestník L 329 , 27/12/2000 S. 0046 - 0046

		Rozhodnutie Radyzo 14. decembra 2000o uzavretí dohody vo forme výmeny listov, týkajúcej sa uplatňovania ustanovení Štvrtého protokolu o podmienkach rybolovu týkajúcich sa lovísk rýb, ktoré sú stanovené v Dohode o rybolove medzi Európskym hospodárskym spoločenstvom na jednej strane a vládou Dánska a miestnou vládou Grónska na druhej strane(2000/815/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 3000 ods. 2,so zreteľom na návrh Komisie,keďže:(1) Na základe Dohody o rybolove medzi Európskym hospodárskym spoločenstvom na jednej strane a vládou Dánska a miestnou vládou Grónska na druhej strane [1], týkajúcej sa lovísk rýb vo vodách Grónskej výlučnej hospodárskej zóny, spoločenstvo a dánska vláda a samosprávne vedenie Grónska viedli rokovania o novej implementácii protokolu určeného na roky 2001 až 2006.(2) Výsledkom týchto rokovaní bolo parafovanie nového protokolu dňa 13. septembra 2000.(3) Podľa tohto nového protokolu budú rybári spoločenstva využívať od 1. januára do 31. decembra 2006 rybolovné práva vo vodách pod jurisdikciou Grónska.(4) Tento protokol musí nadobudnúť platnosť 1. januára 2001, ak rybárske aktivity lodí spoločenstva nemajú byť prerušené. Na tento účel obe strany parafovali dohodu vo forme výmeny listov, ktorá stanovuje dočasné využívanie parafovaného protokolu odo dňa, v ktorý vypršal platný protokol. Dohoda má byť osvedčená až do konečného rozhodnutia, ktoré má byť prijaté v súlade s článkom 37 zmluvy.(5) Aby bolo zabezpečené živobytie rybárov spoločenstva, je dôležité začať tieto rybolovy 1. januára 2001; vzhľadom na naliehavosť záležitosti je nevyhnutné udeliť výnimku zo šesťtýždňového obdobia uvedeného v ods. 1, bodu 3 Protokolu o úlohe národných parlamentov v Európskej únii, ktorý je prílohou Amsterdamskej zmluvy,ROZHODLA TAKTO:Článok 1Dohoda vo forme výmeny listov týkajúca sa dočasného využívania Štvrtého protokolu stanovujúceho podmienky vzťahujúce sa na loviská rýb stanovené v Dohode o rybolove medzi Európskym spoločenstvom na jednej strane a vládou Dánska a miestnou vládou Grónska na druhej strane sa v zastúpení spoločenstva schvaľuje.Znenie dohody vo forme výmeny listov a protokol sú prílohou tohto rozhodnutia.Článok 2Predseda Rady je oprávnený určiť osoby splnomocnené podpísať dohodu vo forme výmeny listov a zaviazať tak spoločenstvo.V Bruseli 14. decembra 2000Za RadupredsedaJ. Glavany[1] Ú. v. ES L 29, 1.2.1985, s. 9.--------------------------------------------------


title: Rozhodnutie Rady z 9. apríla 2001, ktoré sa týka uzatvorenia dohody medzi Európskou úniou a Federálnou republikou Juhoslávia (FRJ) o činnostiach pozorovateľskej misie Európskej únie (EUMM) vo FRJ

text:
Dôležité právne oznámenie

|

32001D0352

Úradný vestník L 125 , 05/05/2001 S. 0001 - 0001

		Rozhodnutie Radyz 9. apríla 2001,ktoré sa týka uzatvorenia dohody medzi Európskou úniou a Federálnou republikou Juhoslávia (FRJ) o činnostiach pozorovateľskej misie Európskej únie (EUMM) vo FRJ(2001/352/SZBP)RADA EURÓPSKEJ ÚNIE,so zreteľom na Zmluvu o založení Európskej únie, najmä na jej článok 24,so zreteľom na odporúčanie predsedníctva,keďže:(1) Dňa 22. decembra 2000 Rada prijala jednotnú akciu 2000/811/SZBP o pozorovateľskej misii Európskej únie [1].(2) Článok 6 tejto jednotnej akcie ustanovuje, že podrobné pravidlá riadenia operácií EUMM v oblastiach jej zodpovednosti sa majú ustanoviť v dohodách, ktoré sa majú uzavrieť v súlade s postupom ustanoveným v článku 24 zmluvy.(3) Na základe rozhodnutia Rady z 12. marca 2001, ktoré predsedníctvo oprávňuje začínať vyjednávania, predsedníctvo vyjednalo dohodu s FRJ o činnostiach EUMM.(4) Táto dohoda by sa mala schváliť,ROZHODLA TAKTO:Článok 1Dohoda medzi Európskou úniou a Federálnou republikou Juhoslávia o činnostiach pozorovateľskej misie Európskej únie (EUMM) vo Federálnej republike Juhoslávia sa týmto schvaľuje v mene Európskej únie.Znenie dohody sa pripojí k tomuto rozhodnutiu.Článok 2Predseda Rady sa týmto oprávňuje vymenovať osobu splnomocnenú podpísať túto dohodu zaväzujúcu Európsku úniu.Článok 3Toto rozhodnutie sa uverejní v úradnom vestníku.Nadobúda účinnosť dňom jeho uverejnenia.V Luxemburgu 9. apríla 2001Za RadupredsedaA. Lindh[1] Ú. v. ES L 328, 31.12.2000, s. 53.--------------------------------------------------


title: 2009/817/ES: Rozhodnutie Rady z  27. októbra 2009 , ktorým sa vymenúva francúzsky člen Výboru regiónov

text:
               7.11.2009

               SK

               Úradný vestník Európskej únie

               L 291/26

      ROZHODNUTIE RADY

   z 27. októbra 2009,
   ktorým sa vymenúva francúzsky člen Výboru regiónov
   (2009/817/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh francúzskej vlády,
   keďže:

               (1)

               Dňa 24. januára 2006 Rada prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku skončenia funkčného obdobia pána Bernarda SOULAGE sa uvoľnilo miesto člena Výboru regiónov,

         ROZHODLA TAKTO:
   Článok 1
   Za člena Výboru regiónov sa na zvyšný čas funkčného obdobia, ktoré trvá do 25. januára 2010, opätovne vymenúva:
   pán Bernard SOULAGE, Vice-président du Conseil régional de Rhône-Alpes.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 27. októbra 2009

            Za Radu

            predseda

         C. BILDT

      (1)  Ú. v. EÚ L 56, 25.2.2006, s. 75.